Komission asetus (EY) N:o 337/2003, annettu 21 päivänä helmikuuta 2003, kaksinkertaisen tarkkailun järjestelmän soveltamisen keskeyttämisestä tiettyjen Ukrainasta peräisin olevien tekstiilituotteiden osalta



Virallinen lehti nro L 049 , 22/02/2003 s. 0007 - 0008



Komission asetus (EY) N:o 337/2003, annettu 21 päivänä helmikuuta 2003, kaksinkertaisen tarkkailun järjestelmän soveltamisen keskeyttämisestä tiettyjen Ukrainasta peräisin olevien tekstiilituotteiden osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan talousyhteisön ja Ukrainan 5 päivänä toukokuuta 1993 parafoidun kirjeenvaihtona tehdyn sopimuksen allekirjoittamisesta Euroopan yhteisön ja Ukrainan tekstiilituotteiden kauppaa koskevan sopimuksen, sellaisena kuin se on viimeksi muutettuna 15 päivänä lokakuuta 1999 parafoidulla kirjeenvaihtona tehdyllä sopimuksella, voimassaolon jatkamisesta ja muuttamisesta 19 päivänä joulukuuta 2000 tehdyn neuvoston päätöksen 2001/33/EY(1), jossa säädetään kyseisen sopimuksen väliaikaisesta soveltamisesta, ja erityisesti sen 4 artiklan, sekä katsoo seuraavaa: (1) Euroopan yhteisön ja Ukrainan tekstiilituotteiden kauppaa koskevan sopimuksen(2), sellaisena kuin se on viimeksi muutettuna komission asetuksella (EY) N:o 475/2002(3) täytäntöönpannulla sopimuspuolten sopimuksella, 2 artiklan 1 kohdassa määrätään, että komissio ja Ukraina neuvottelevat viimeistään kuusi viikkoa ennen jokaisen sopimusvuoden päättymistä siitä, onko tarkoituksenmukaista jatkaa kaksinkertaisen tarkkailun järjestelmän soveltamista sopimuksen liitteessä III lueteltuihin tuoteryhmiin ottaen huomioon mahdollisuuden keskeyttää kyseisen järjestelmän soveltaminen tiettyjen ryhmien osalta. (2) Neuvottelut käytiin lokakuussa 2002 sen tarkistamiseksi, onko kaksinkertaisen tarkkailun järjestelmän soveltamisen jatkaminen tarpeen tiettyjen tekstiilituotteiden osalta. Neuvottelujen perusteella sopimuspuolet sopivat kaksinkertaisen tarkkailun järjestelmän soveltamisen keskeyttämisestä yhden tekstiilituotteen osalta. (3) On toivottavaa, että tämä asetus tulee voimaan välittömästi, jotta toimijat saavat tiedon sen tarjoamista eduista mahdollisimman pian. (4) Tässä asetuksessa säädetyt toimenpiteet ovat tekstiilikomitean lausunnon mukaiset, ON ANTANUT TÄMÄN ASETUKSEN: 1 artikla Korvataan Euroopan yhteisön ja Ukrainan tekstiilituotteiden kauppaa koskevan sopimuksen liite III, jossa luetellaan sopimuksen 2 artiklan 1 kohdan toisessa alakohdassa tarkoitetun kaksinkertaisen tarkkailun järjestelmään kuuluvat tuotteet, joihin ei sovelleta määrällisiä rajoituksia, tämän asetuksen liitteellä. 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä helmikuuta 2003. Komission puolesta Pascal Lamy Komission jäsen (1) EYVL L 16, 18.1.2001, s. 1. (2) EYVL L 123, 17.5.1994, s. 718. (3) EYVL L 75, 16.3.2002, s. 26. LIITE "LIITE III Sopimuksen 2 artiklan 1 kohdan toisessa alakohdassa tarkoitettuun kaksinkertaisen tarkkailun järjestelmään kuuluvat tuotteet, joihin ei sovelleta määrällisiä rajoituksia >TAULUKON PAIKKA>"